Številka: 478-347/2021-5

Datum: 08. 04. 2022

Ministrstvo za obrambo, Vojkova cesta 55, 1000 Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS št. 11/18, 79/18- ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18), objavlja

**namero o sklenitvi neposredne pogodbe**

za prodajo parcele 392/23 katastrska občina 1871-Trbovlje z ID znakom parcele 1871 392/23 v deležu 12,7743%

**Naziv, sedež organizatorja in upravljavca stvarnega premoženja:**

Ministrstvo za obrambo, Vojkova cesta 55, 1000 Ljubljana.

**Predmet prodaje:**

parcela 392/23 katastrska občina 1871-Trbovlje z ID znakom 1871 392/23 v deležu 12,7743%, ki v naravi predstavlja zemljišče v skupni izmeri 57 kvadratnih metrov, na naslovu Obrtniška cesta 12 in 14, 1420 Trbovlje.

**Ponudbena cena:**

ponudbena cena za predmetni del nepremičnine znaša **327,66 EUR brez davka.**

**Način in rok plačila kupnine:**

Kupnina se plača **v 30 dneh** po izstavitvi računa, ki ga bo prodajalec izstavil kupcu takoj po sklenitvi pogodbe.

Plačilo celotne kupnine v določenem roku je bistvena sestavina pravnega posla.

**Sklenitev pogodbe:**

V primeru, da bo več zainteresiranih ponudnikov, se izvede pogajanje o ceni in drugih pogojih pravnega posla.

Nepremičnine se prodaja po načelu videno-kupljeno, zato morebitne reklamacije po sklenitvi prodajne pogodbe ne bodo upoštevane. Kupec prevzame odgovornost morebitnih pomanjkljivosti v zvezi s kvaliteto in obsegom predmeta prodaje.

Upravljavec ali pooblaščena oseba lahko s soglasjem predstojnika, postopek prodaje ustavi do sklenitve pravnega posla.

**Podrobnejši pogoji zbiranja ponudb:**

Ponudnik mora poslati ponudbo v 20 dneh od dneva objave namere **na portalu gov.si,** s priporočeno pošiljko na naslov: Ministrstvo za obrambo, Direktorat za logistiko, Sektor za gospodarjenje z nepremičninami, Vojkova cesta 61, 1000 Ljubljana. Upoštevane bodo ponudbe, ki bodo prispele oz. bodo oddane po pošti z oznako **priporočeno** najkasneje zadnji dan objave.

Pisna ponudba mora vsebovati: osnovne podatke o subjektu (naziv, naslov, matična in davčna številka, tel. številka, pooblaščena oseba za zastopanje, izpis iz poslovnega registra), predmet nakupa, ceno, podpis, (žig) in se odda na obrazcu, ki je priloga1 k nameri.

Priloga je tudi soglasje o strinjanju z obdelavo osebnih podatkov v postopku prodaje nepremičnine.

**Dodatna pojasnila in kontaktna oseba:**

Ponudniki lahko postavijo vprašanja in zahteve za dodatna pojasnila glede možnosti ogleda nepremičnine kontaktna oseba: Jasna Jelen 01/471-2213 ali e-pošta: glavna.pisarna@mors.si

**Drugi pogoji:**

Republika Slovenija je solastnica zemljišča, parcele 392/23 katastrska občina 1871-Trbovlje z ID znakom 1871 392/23 v deležu 12,7743%, katerega solastniki so vsi etažni lastniki poslovne stavbe Obrtniška cesta 12 in 14, Trbovlje, ki so sprejeli odločitev o prodaji nepremičnine najugodnejšemu ponudniku.

Solastniki nepremičnine imajo na nepremičnini predkupno pravico.

 Mag. Matej Tonin

 MINISTER